Lapsen kaulan ultraäänitutkimus

|  |  |
| --- | --- |
| Kuvaus: | Lapsen kaulan alueen ultraäänitutkimus |

**TUTKIMUKSEEN VALMISTAUTUMINEN**

Ei erityistä valmistautumista.

Vauva on hyvä syöttää ennen tutkimukseen tuloa, jotta hän olisi rauhallinen tutkimuksen aikana. Ottakaa mukaan tutti, maitopullo, tai mehupullo.

**TUTKIMUKSEN KULKU**

Tutkittavalta alueelta riisutaan vaatteet.

Iholle levitetään geeliä ja röntgenlääkäri tekee tutkimuksen liikuttelemalla ultraäänianturia kaulan alueella.

Lasta voidaan tukea raajoista ja vartalosta pysymään paikoillaan tutkimuksen ajan.

Tutkimus on kivuton.

Tutkimus kestää noin 15 min.

**YHTEYSTIEDOT**

Jos Teillä on kysyttävää tutkimuksesta, ottakaa yhteys Röntgen 1 toimisto, puh. 017 – 173375, arkisin klo 8.00 - 14.30.